**Tezat e masterit për diskutim publik të miratuara nga Departamenti i Mësimdhënies Lëndore**

**Me datë 30.05.2023**

|  |  |  |  |  |  |
| --- | --- | --- | --- | --- | --- |
| **Vendimet për DISKUTIM PUBLIK** | | | | | |
| # | **Kandidati** | **Specializimi** | **Tema e punimit** | **Komisioni** | |
| 1 | Era Hajredini | Mës.  Matematikë | Analizë e zgjidhjes dhe shtrimit të problemeve nga nxënësit e  klasës së shtatë për raportin dhe proporcionin | Kryetar/e | Xhevat Krasniqi |
| Mentor/e | Eda Vula |
| Anetar/e | Fahri Marevci |
| 2 | Mirjeta Merovci Maxhuni | Mës.  GJLSH | Raporti në mes leximit dhe lexim-kuptimit te nxënësit e klasës së tretë | Kryetar/e | Myrvete Dreshaj Baliu |
| Mentor/e | Atdhe Hykolli |
| Anetar/e | Ardita Devolli |
| 3 | Arbelinda Kryeziu | Mës.  Biologji | Përvetësimi i përmbajtjeve mësimore nga biologjia nëpërmjet aplikimit  të hartës së koncepteve te nxënësit e klasave të teta | Kryetar/e | Zeqir Veselaj |
| Mentor/e | Ruzhdi Kuqi |
| Anetar/e | Jehona Ferizi-Miftari |
| 4 | Faton Hyseni | Mës.  Matematikë | Roli i shfrytëzimit të platformës “Google Forms” në vlerësimin formativ të nxënësve në  “Matematikën 10” | Kryetar/e | Eda Vula |
| Mentor/e | Xhevat Krasniqi |
| Anetar/e | Fahri Marevci |
| 5 | Arta Tahiri | Mës.  Histori | Rëndësia e përdorimit të metodës së projekteve për një mësimdhënie efektive të lëndës së historisë | Kryetar/e | Ethem Ceku |
| Mentor/e | Sedat Baraliu |
| Anetar/e | Arlinda Beka |
| 6 | Visar Sadriu | Mës.  Histori | Analizë didaktike e teksteve mësimore të lëndës së historisë të klasave 6-8 | Kryetar/e | Bahtije Gërbeshi |
| Mentor/e | Sedat Baraliu |
| Anetar/e | Ethem Ceku |
| 7 | Fetije Emini | Mës.  Histori | Të nxënit e historisë përmes artit si fushë e integruar  ndërkurrikulare tek nxënësit e klasave të VIII-ta | Kryetar/e | Ilir Muharremi |
| Mentor/e | Sedat Baraliu |
| Anetar/e | Bahtije Gërbeshi |

# **Kandidati/ja: 1. Era Hajredini**

Tema: **Analizë e zgjidhjes dhe shtrimit të problemeve nga nxënësit e klasës së shtatë për raportin dhe proporcionin**

**ABSTRAKT**

Zgjidhja dhe shtrimi i problemeve konsiderohen dy prej shkathtësive kyçe në lëndën e matematikës. Shtrimi i problemeve përfshin krijimin e problemeve të reja ose riformulimin e problemeve ekzistuese. Përvoja e nxënësve në shtrimin e problemeve, sidomos në vende me sisteme më pak të zhvilluara të arsimit siç është Kosova, është shumë e kufizuar. Rrallë herë ndodh që nxënësve t'u jepen detyra për të shtruar vetë probleme. Kjo konfirmohet nga fakti se Kurrikula e Kosovës i kushton më shumë rëndësi zgjidhjes së problemeve sesa shtrimit të tyre. Në këtë kontekst, qëllimi i këtij hulumtimi është të tregojë cilat shkathtësi posedojnë nxënësit e klasës së shtatë në shtrimin e problemeve të raportit dhe proporcionit

në tre situata: e lirë, gjysmë të strukturuara dhe të strukturuara. Në hulumtim gjithashtu është analizuar shkalla e saktësisë së nxënësve në zgjidhjen e problemeve me raportin dhe proporcionin, strategjitë që ata përdorin për t'i zgjidhur ato dhe arsyetimet që ata përdorin për zgjidhjet e propozuara.

Hulumtimi i kryer është i tipit jo-eksperimental. Mostër e hulumtimit janë nxënësit e klasës së shtatë nga SHFMU “Naim Frashëri“ në Prishtinë. Si instrument për mbledhjen e të dhënave është testi i cili përmban 4 detyra që duhet të zgjidhen dhe 3 të tjera që duhet shtruar.

Rezultatet e hulumtimit treguan se nxënësit zotërojnë shkathtësi më të mira në zgjidhjen e problemeve sesa në shtrimin e tyre. Në total, nxënësit kanë zgjidhur 171 probleme ndërsa kanë shtruar 141 probleme. Strategjia më e përdorur për zgjidhje është ajo e „shumëzimit tërthorazi“ (80% e nxënësve). Gabimet më të shpeshta në zgjidhje ishin përdorimi i gabuar i konceptit të raportit dhe gabimet në llogaritje. Sa i përket shtrimit të problemeve, një numër më i madh i nxënësve kanë shtruar probleme nga situata e strukturuar që tregon se nxënësit janë më të prirur të shtrojnë probleme kur atyre u jepen disa të dhëna fillestare. Shumica e problemeve të shtruara janë të llojit 'ushtrim' dhe të ngjashme me detyrat që u janë dhënë nxënësve për zgjidhje, që tregon se nxënësit nuk kanë treguar një nivel të kënaqshëm të

kreativitetit dhe origjinalitetit gjatë shtrimit të problemeve.

**Fjalët kyçe*:*** *Zgjidhja e problemeve, shtrimi i problemeve, raporti, proporcioni.*

# **Kandidati/ja: 2. Mirjeta Merovci Maxhuni**

**Tema: Raporti në mes leximit dhe lexim-kuptimit te nxënësit e klasës së tretë**

**ABSTRAKTI**

Qëllimi i këtij studimi është ta dokumentojë performancën te nxënësit e klasave të hershme në fushë të leximit, në mënyrë që të kuptohet niveli i arritshmërisë dhe nevojat për përmirësim, përmes aplikimit të metodave dhe modeleve bashkëkohore si nevojë dhe domosdoshmëri për ngritjen e cilësisë, duke synuar përparimin, përmirësimin e praktikës së mësimdhënies.

Duke synuar përparimin, përmirësimin e praktikës së mësimdhënies, si metodologji të këtij studimi kemi shfrytëzuar hulumtimin në veprim. Në rend të parë janë zgjidhur situata problemore dhe shqetësime praktike të mësimdhënësit dhe në rend të dytë ishte një mundësi e mirë të ndryshohet praktika e mësimdhënies dhe më pas të paraqiten prova për të treguar se në çfarë mënyre kjo praktikë është përmirësuar.

Hulumtimi është realizuar në pesë shkolla fillore në Vushtrri, në klasat e para, të dyta dhe të treta, ku janë testuar 200 nxënës gjatë dy periudhave të ndryshme kohore, për të parë ndikimin e strategjive bashkëkohore të zbatuara gjatë asaj kohe, i cili u realizua në koordinim me drejtuesit e shkollës, mësimdhënësit dhe prindërit e nxënësve të përfshirë në hulumtim Ky studim u realizua në koordinim me drejtuesit e shkollës, mësimdhënësit dhe prindërit e nxënësve të përfshirë në hulumtim.

Hipoteza e punimit është “Përdorimi i metodës së leximit në mësimdhënien e gjuhës shqipe si gjuhë amtare përmirëson shkathtësinë e lexim-kuptimit te fëmijët.” Po ashtu hulumtimi ynë tregoi që mësimdhënësit janë të gatshëm të kërkojnë praktika më të avancuara që sjellin rezultate pozitive tek nxënësit. Me përdorimin e një sërë metodash e strategjish, si dhe me bashkëpunimin e vazhdueshëm prind-mësues-shkollë kemi arritur ndryshime pozitive në suksesin e nxënësve.

**Fjalët çelës:** *Nxënësit, mësimdhënësit, prindërit, bashkëpunimi, leximi, strategjitë bashkëkohore, institucionet shkollore.*

# **Kandidati/ja: 3. Arbelinda Kryeziu**

Tema: **Përvetësimi i përmbajtjeve mësimore nga biologjia nëpërmjet aplikimit të hartës së koncepteve te nxënësit e klasave të teta**

**ABSTRAKT**

Metodat, teknikat, strategjitë e të nxënit në fushën e shkencave të natyrës janë faktorë të rëndësishëm për një nxënie të suksesshme. Aplikimi i metodave të ndryshme nga mësimdhënësit ka për qëllim që nxënësit të mos jenë riprodhues të thjeshtë, por t’i angazhojnë e inkurajojnë nxënësit t’i paraqesin idetë, pikëpamjet dhe infomacionet që i zotërojnë. Duke aplikuar hartën konceptuale synohet që nxënësit të kuptojnë marrëdhëniet midis fakteve. Të identifikojn mënyrën se si mendojn nxënësit, dhe të kemi në qendër problemin dhe vetë nxënësin. Klasat konstruktiviste janë më të përqendruara te nxënësit, dhe mësimi sillet rreth interesave dhe pyetjeve të tyre. Mësimdhënësit drejtojn mësimin duke zbatuar aktivitete në grup, dhe duke krijuar dialog bashkëpunues.

Hulumtimi ka për qëllim të vërtetojë: A arrihen rezultate më të mira mësimore me aplikimin e formës fronatale të punës (metoda e shpjegimit me gojë) apo me aplikimin e hartës konceptuale gjatë përpunimit të njësisë mësimore, si dhe a egziston lidhje ndërmjet kujtesës afatgjatë dhe hartës konceptuale.

Metodat e hulumtimit janë mikse (të përziera). Dizajni i përdorur i hulumtimit është kuazi- eksperimental. Në këtë hulumtim do të përfshihen nxënësit e shkollës fillore “Meto Bajraktari”, në qytetin e Prishtinës. Mostër hulumtimi do të jenë 54 nxënësit e dy klasëve të VIII-ta dhe dy mësimdhënëset e biologjisë. Instrumentet hulumtuese që do të përdoren janë intervista për mësimdhënëset dhe teste për nxënësit. Për realizimin e këtij hulumtimi do të përdoret qasja kuantitative (sasiore) dhe kualitative (cilësore). Rezultatet do të paraqiten me anë të grafikonve dhe tabelave. Për temën “Qeliza” do të përdorim në një klasë mësimin frontal dhe në tjetrën mësimin përmes hartës konceptuale. Përmes këti kuaz eksperimenti synohet të bëhet dallimi në procesin dhe rezultatet e fituara në mes të mësimdhënies frontale dhe asaj të hartës konceptuale.

**Fjalët kyqe**: *Harta konceptuale, Kujtesa afatgjatë, Mësimdhënie efektive, Taksonomia Bloom*

# **Kandidati/ja: 4. Faton Hyseni**

Tema: **Roli i shfrytëzimit të platformës “Google Forms” në vlerësimin formativ të nxënësve në “Matematikën 10”**

**ABSTRAKT**

Zhvillimi i teknologjisë informative ka mundësuar lehtësimin e procesit të mësimdhënies dhe mësimnxënies, me theks të veçantë vlerësimin e nxënësve në shumë lëmi e në veçanti në lëmin e matematikës. Një shërbim mjaft i vlefshëm për vlerësimin formativ të nxënësve duke përdorë teknologjinë informative është edhe platforma “Google Forms”. Vlerësimi i mirë formativ na lejon të reagojmë më shpejt ndaj nevojave të nxënësve.

“Google Forms” është softuer që shërben falas në formën online dhe një mënyrë mjaft e përshtatshme për të mbledhur të dhëna nga nxënësit për vlerësimin e tyre, pavarësisht nëse jemi duke dhënë mësim në mënyrë virtuale apo në klasë. “Google Forms” integron në vete: formularë, teste dhe kuize, dokumente, fletë regjistrimi, gmail, dhe kalendar, ku mësimdhënësit mund të krijojnë e shpërndajnë brenda “Google Forms” dhe mund të jetë një mënyrë efikase për të dhënë

vlerësime për nxënësit.

Hulumtimi i bërë shqyrton rolin e shfrytëzimit të platformës Google Forms në vlerësimin formativ të nxënësve në “Matematikën 10”, konkretisht realizimin e kuizeve, testeve dhe detyrave kontrolluese që shërbejnë si instrumente për vlerësimin formativ. Në këtë hulumtim janë përfshi nxënësit e kl. 10-të, në SHML, Gjimnazin &quot;Kuvendi i Arbërit&quot; në Ferizaj si dhe mësimdhënësit e kësaj shkolle. Mbledhja e të dhënave është bërë duke shfrytëzuar instrumentet matëse: pyetësorët dhe aktivitetet nga “Google Forms” ( kuize, teste dhe detyra kontrolluese ) gjatë vëzhgimit të vazhdueshëm të nxënësve për gjatë 4 javësh. Nga rezultatet e fituara është vërtetuar se vlerësimi i vazhdueshëm duke shfrytëzuar “Google Forms” ka ndikim në motivimin e nxënësve për mësimnxënien e matematikës.

Gjatë këtij hulumtimi është përdor metoda e përzier ( sasiore dhe cilësore ). Metodologjia e këtij studimi përfshinë hulumtimin në veprim. Studimi i “Google Forms” është mjaft i rëndësishëm për të parë lehtësimin e vlerësimit formativ të nxënësve gjatë procesit të mësimdhënies dhe mësimnxënies. Rezultatet e arritura besoj që do të jenë mjaft inkurajuese që kjo platformë të përdoret në vazhdimësi për vlerësimin e nxënësve si dhe zhvillimin profesional të mësimdhënësve.

**Fjalët kyçe:** *“Google Forms”, mësimdhënia, mësimnxënia, vlerësimi formativ, teknologjia.*

# **Kandidati/ja: 5. Arta Tahiri**

Tema: **Rëndësia e përdorimit të metodës së projekteve për një mësimdhënie efektive të lëndës së historisë**

**ABSTRAKT**

Metoda me projekte në mësimdhënien e historisë ndihmon nxënsëit të jenë kritik,krijues dhe të aftë në zgjidhjen e problemeve të ndryshme,kjo metodë bashkëkohore përfshin aftësi të shumta të të nxënit. Pra rëndësia dhe nevoja e kësaj metode në mësimdhënien e lëndës së historisë është e domosdoshme dhe shumë e dobishme për nxënësit.

Qëllimi i këtij hulumtimi ka qenë që të hulumtojë dhe të paraqes mendimet e mësimdhënësve lidhur me rëndësinë e përdorimit të metodës së projekteve në lëndën e historisë.

Rëndësia e hulumtimit qëndron në synimin e këtij problemi.Synimi i hulumtimit ishte mbledhja e të dhënave përmes pyetësorëve dhe analiza e tyre për të arritur deri në përfundime të vlefshme të cilat mund të shërbejnë për një mësimdhënie efektive në lëndën e historisë.

Për realizimin e hulumtimit kemi shfrytëzuar metodën mikse të hulumtimit, dmth. metodën e kombinuar me qasje cilësore si dhe me atë sasiore. Përmes qasjes sasiore kemi mbledhur të dhëna me anë të pyetësorëve me mësimdhënës të lëndës së historisë,ndërsa qasja cilësore është shfrytëzuar për të mbledhur të dhëna përmes intervistave gjysmë të strukturara që është zhvilluar me një grup prej 7 mësimdhënësve. Pra pyetësori dhe intervista gjysmë e strukturuar kanë qenë instrumente për realizimin e këtij hulumtimi. Pjesmarrës në hulumtim kanë qenë mësimdhënësit e historisë.

Nga ky hulumtim është vlerësuar se sa është e rëndësishme dhe efektive metoda me projekte në mësimdhënien e historisë.

**Fjalë kyçe:** H*istori, projekt, metoda, teknika, mësimdhënie.*

# **Kandidati/ja: 6. Visar Sadriu**

Tema: **Analizë didaktike e teksteve mësimore të lëndës së historisë të klasave 6-8**

**ABSTRAKT**

Sektori i arsimit vazhdon tëmbetet një nga sferat më tëkritikuara dhe më të djeshmeshoqërore në Kosovë. Vështirësitë me të cilatpërballet arsimi në Kosovë janë nga më të ndryshmet,duke filluar nga mungesa e infrastrukturës së mjaftueshme shkollore,mungesa e buxhetit të mjaftueshëm për trajnimin e mësimdhënësve,materialet mësimore të papërshtatshme për plan programin e ri dhe mungesa mekanizmave për sigurimin e cilësisë, mungesa e hartimit të teksteve shkollore sa më cilësore. Për pasojë, suksesi içfarëdo përpjekjeje përpërmirësimin e arsimit përmesintervenimeve në njërën ngakëto nën-fusha ndërlidhetngushtë me dhe varet ngapërparimet në nën-fushat etjera, pasi që të gjitha nën fushat ndërlidhen mes vete.

Pas hartimit të kurrikulës së re, e cila bazohet në kompetenca,një ndër objektivat themelore do të jetë edhe hartimi i tekstevetë reja shkollore, të cilat janë pjesë përbërëse e realizimit tëprocesit mësimor në shkolla. Brenda teksteve shkollore,aparatura didaktike zë një vend tejet të rëndësishëm, prandajgjithnjë duhet të jetë në funksion të tekstit dhe në funksion tëmësimdhënësve e të nxënësve, për punë më atraktive dhe më tëlehtë me tekstin.

Ky hulumtim ka për qëllim analizën didaktike të teksteve mësimore të lëndës së historisë. Hulumtimisynon të ofrojë një përmbledhjeanalitike gjithëpërfshirëse tëgjendjes së teksteve mësimore të historisë për klasat 6,7 dhe 8 të arsimit në Kosovë.

Hulumtimi ka 3 pyetje kryesore:

Pyetja 1. Sa janë të pajisura me aparaturë didaktike tekstet e lëndës së historisë dhe çfarë

aparature përmbaj ato?

Pyetja 2. Cilat janë dallimet e aparaturës didaktike sipas teksteve(klasave)?

Pyetja 3. Sa ndikon aparatura didaktike te nxënësit në mësimnxënie.

Të gjeturat e këtij hulumtimi dotë shërbejnë si pikënisje për diskutimin e nevojave dhe mangësive në tekstet mësimore dhe përmirësimin e tyre në të ardhmen në Kosovë. Përmes intervistave dhe pyetësorëve do të siguroj opinionet e mësimdhënësve lidhur me aparaturën didaktike, të përdorur nga autorët në tekstet e lëndës së historisë.

**Fjalët kyçe:** *Tekste shkollore, analizë didaktike, histori, mwsimdhwnie, plan program.*

# **Kandidati/ja: 7. Fetije Emini**

Tema: **Të nxënit e historisë përmes artit si fushë e integruar ndërkurrikulare tek nxënësit e klasave të VIII-ta**

**ABSTRAKT**

Në zhvillimin dhe realizimin e një ore mësimore, si qeliza bazë e procesit mësimor dhe deri të perfundimi i një viti shkollor apo një cikli mësimor duhet kushtuar rendësi të veçantë të gjithë foaktorve që ngerthehen brenda këtij procesi mjaft kompleks. Prandaj për të zhvilluar kompetenca sa me të larta te nxënësit, eshte e domosdoshme nderlidhja, harmonizimi, bashkvëprimi I teknikave, metodave, mjeteve te konkretizimit në realizimin e procesit mesimor.

Ndër parimet kryesore të arsimit parauniversitar është edhe mësimdhënia dhe të nxënit e integruar, sipas kurrikules bërthamë. Kjo kurrikule ka parapar gjithsej shtatë fusha kurrikulare, ku lënda e historisë është ne kuadër të fushës Shoqëria dhe Mjedisi.

Prandaj, përmes këtij punimi jemi munduar të shpjegojmë rëndësinë e të nxënit të lëndës së historisë përmes artit si fushë e intergruar. Ku si subjekt i hulumtimit kan qenë mësimdhënësit e klasave të e 8-ta. Edhe pse arti është një fushë e veçantë në kuadër të kurrikulës, ekziston një nderlidhje në mes fushes së artit dhe të nxënit e lëndës se historisë.

Për këtë arsye, fillimisht është bërë një analizë e tekstit të Historia 8, ku është trajtuar hapsira që kanë tematikat për artin brenda këtij libri. Gjithashtu janë analizuar edhe fotot dhe ilustrimet, pastaj të kuptuarit e lëndës se historisë përmes zhvllimit të artit. Qëllimi krysorë ka qenë efiktiviteti i të nxënit të lëndës se historis përmes artit. Prandaj edhe është vlersuar roli i artit në zhvillimin e kompetencave krysore në kuptimin e lëndës se historisë.

Kjo është realizuar përmes hulumtimit që që është bërë përmes intervistës me mësimdhënës të lendës se historisë. Intervista është realizuar me 10 mësimdhënës të lëndës se historisë. Janë formuluar në atë menyrë që rezultatet të jënë sa me konkrete. Analiza e të dhënave të fituara na lka dhënë rezultate që shpjegojnë rëndësin e të nxënit të lëndës së historisë te klasat e 8-ta, përmes artit si fushë e integruar. Këto rezultate janë paraqitur edhe përmes tabelave, dhe diagrameve.

**Fjalet kyçe :** *art, mësimdhënie, nxënës, fushë kurrikulare, metodologji.*